Neelie Kroes

Neelie Kroes (født 19. juli 1941 i Rotterdam, Nederland) er en nederlandsk og europeisk økonom, akademiker, forretningskvinne og liberal politiker. Fra 2010 til 2014, i Barroso-kommisjonen, var hun  visepresident i Europakommisjonen og kommissær for digital dagsorden. Hun var tidligere kommissær for konkurranse samme sted (2004–2010).

Kroes har sin utdannelse fra Erasmus-universitetet i Rotterdam. I 1965 tok hun mastergraden i økonomi. Deretter arbeidet hun fram til 1971 som førsteamanuensis i transportøkonomi ved Erasmus-universitetet.  Hun var samtidig politisk engasjert, innvalgt i kommunestyret i Rotterdam og aktiv i handelskammeret. Den nasjonale politiske karrièren startet i 1971 da hun ble innvalgt i Nederlands nasjonalforsamling for VVD.

Kroes var visestatsråd for transport, offentlig arbeid og telekommunikasjoner fra 1977 til 1981, deretter statsråd i samme departement fra 1982 til 1989. I årene 1989 til 1991 arbeidet hun som rådgiver for EU-kommisjonen i transportspørsmål. Fra 1991 til 2000 var Kroes president for Nyenrode-universitetet. Deretter fulgte fire år som aktiv i næringslivet, hovedsakelig som rådgiver og styremedlem for nasjonale og internasjonale selskaper.

Neelie Kroes har mottatt en rekke utmerkelser for sitt arbeid. I 1981 ble hun utnevnt til ridder av Den nederlandske løves orden og i 1989 fulgte æresbevisningen storoffiser av den nederlandske Oranje-Nassau-ordenen. Kroes ble i 1984 utnevnt til storoffiser i den franske Æreslegionen, året etter ble hun tildelt den tyske fortjenstordenen. I 1993 ble hun utnevnt til den indonesiske Bintang Mahaputra Adiprana-ordenen. I 1989 ble Kroes æresdoktor ved University of Hull. 

 Politisk karriere 
1970-1972  Medlem av kommunestyret i Rotterdam1971-1977  Medlem av Tweede Kamer1973-1974  Medlem av kommunestyret i  Rotterdam1977  Medlem av kommunestyret i Rotterdam1977-1981  Statssekretær i V&Wdepartementet for offentlige arbeider og vannforvaltning (ned.: Ministerie van Verkeer en Waterstaat)1981-1982  Medlem av Tweede Kamer1982-1989  Minister for V&W1986 Medlem av Tweede Kamer2004  Kandidatmedlem av Europakommisjonen2004-nå  Medlem av Europakommisjonen

 Referanser 

 Eksterne lenker 
 Neelie Kroes fra EU-kommisjonen

Kategori:Nederlandske politikere
Kategori:Europakommissærer
Kategori:Forbundsrepublikken Tysklands fortjenstorden
Kategori:Personer fra Rotterdam
Kategori:Fødsler i 1941